Augustus | 2010 | Adoons boer vorentoe
Posted on Augustus 28, 2010 by Adoonsie
Hier is ek weer . Ek loer darem so nou en dan in , maar ai , ek kry nie tyd om te kom blog nie.
Ek was gister by die dokter vir so 'n vinnge vragie of wat en het hom onder andere gevra om my bloedruk te toets. En daar wil die man my summier op bloedruk pille sit. Nee vrek! Ek kan mos nie op 33 al op bloedruk pille wees nie !
Dit beteken dat ek nou 'n ernstige plan sal moet maak om die ou spaarwiel af te werk. Ek hoop ek sal soos Kelly kan vasbyt en deurdruk. Hierdie klompe extra kilos (ok , dis 'n hele klompie) sal ek moet weg kry en ek sal moet fiks word. Dit kan nie so aangaan nie.
Die groot probleem is dat gesond eet soveel duurder is. Maar nou ja , ek sal moet plan maak.
So dink maar aan my as ek sie stryd aanpak. Veral naweke is vir my baie moeilik om gesond te eet. Ek is 'n 'emotional eater' en ai die alleen wees ding oor naweke help nie.
Posted on Augustus 21, 2010 by Adoonsie
… of daar mense is wat verstaan wat dit is om tussen 'n groep mense te kuier en tog so absoluut alleen te wees ?
Ek wonder of die (gelukkig) getroude mense besef wat hulle het en hoe gelukkig hulle is?
Ek wonder hoekom , as hulle dit weet, hulle nog steeds hulle maats as vanselfsprekend beskou en hanteer ?
Ek wonder of ek alleen gaan oud word ?
Ek wonder sommer oor goed wat ek nie verstaan nie en nie antwoorde voor het nie.
Posted on Augustus 15, 2010 by Adoonsie
Wel , sort off . EK het vanoggend na kerk gaan rondry in 'n poging om die Sondag blues vry te spring. So in my omswerwinge kom ek toe af op 'n komp manne teen die helling naby Maitland rivier mond. Met die wind wat so lekker uit die see uit waai is dit die perfekte plek vir die ouens om hulle Radio beheerde sweef vliegtuie te vlieg. Jislaaik , en die ouens kan hoor.ek het op die ou end seker meer as twee ure daar spandeer en in totaal amper 300 fotos geneem. Ek sal julle nie verveel met al die baie fotos nie. Hier is net so 'n paar van wat ek vanmiddag gesien het.
Posted on Augustus 9, 2010 by Adoonsie
Nou ja , siende dit bekend staan as die Addo Nasionale Olifant Park, is dit seker dan net reg dat ek maar vir julle 'n paar Ellies wys. So , dis wat ek vanoggend gedoen het.
Dit was baie lekker , maar ek moet sê die wind was nogal erg hier teen die einde. Dis sou ook baie lekkerder gewees het as ek 'n warmding kon saam vat.
Dit was ook nogal prettig om 'n toeris met 'n helse groot nikon lens dop te hou terwyl hy probeer maneuver in Daewoo Matiz met nog 3 anner mense in. Daai kamera met lens was ten minste so lank soos my arm.
Ek het 'n groot klomp Ellie pics , maar meeste van hulle is kant aansigte. Vir een of ander rede lyk 'n Ellie net baie meer imposant as jy hom van voor af kan afneem. Ek was baie gelukkig om 'n hele paar kanse te kry vandag.
Posted in Uncategorized	/ 10 Kommentaar
Naweke is die ergste
Dan voel ek so :
Ek sal netnou bietjie wys wat ek vandag gedoen het.
Posted on Augustus 8, 2010 by Adoonsie
Ek sien Anha het 'n lekker vry gekry. Dit klink nou vir my glad nie na 'n slegte plan vir 'n Sondag middag nie. Inteendeel, dit klink vir my na 'n briljante plan en ek is moerse jaloers. Ek wil ook 'n vry hê !
Die beste wat ek kon doen was om maar my middag saam met vriende in die Kragga Kamma wild kamp te spandeer. Hier is so 'n paar van die bewoners wat ons daar raak geloop het. Hier is ook 'n foto wat ek nogal baie in Photoshop ge-pimp het. Ek het die hout paadjie gesien en gedink dat dit 'n baie nice prentjie sal maak as 'n mens dit op 'n mistige dag kom afneem het. Nou ja , Ek kon nie die weer bepaal nie , maar ek kon darem die prentjie na iets laat lyk met so 'n bietjie hulp van die slim mense van adobe.
Posted in Uncategorized	/ 9 Kommentaar
Vir FOXY en ander wat van musiek hou.
Posted on Augustus 6, 2010 by Adoonsie
Ek glo FOXY met haar musiek talent en agtergrond sal hierdie baie geniet. Ek is seker die res van julle ook.
Ek gaan dan nou maar nie kamp die naweek nie. Dit lyk of die weer en my geldsake saamgesweer het om die kampery te stop. Dit beteken dat ek nou ook maar more sal gaan werk. Ek kry net een af naweek in 'n maand en dit gaan nie sn maak om dit te 'mors' as ek nie gaan kamp nie.
Ek sal wel Sondag en Maandag rustig by die huis deur bring en dalk weer so bietjie met my kamera gaan speel en hopelik 'n paar mooi pics kry om te neem.
Ek hoop julle het almal 'n wonderlikke naweek.
Die Naweek se sorge
Posted on Augustus 4, 2010 by Adoonsie
Hallo daar my blog maatjies. Hoop dit gaan darem OK met almal van julle.
Ek sit en wonder oor die naweek wat voorlê. Sien , ek het intussen agtergekom dat Maandag 'n vakansie dag is. En glo dit as julle wil, maar daar is 'n sterk moontlikheid dat ek nie die naweek sal hoef te werk nie.
Nou oorweeg ek dit om so op my eentjie af te piekel Stormsrivier mond toe vir die naweek en daar te gaan kamp met my sleepwaentjie en my tent.
Dan kan ek soos 'n Dassie op 'n klip sit en die son en die see indrink tot ek weer krag het vir die lewe. Of ek kan in die paadjies gaan stap die natuurskoon opslurp.
Die probleem is egter dit : Ek is deel van die kerk se Sending span, en die span beplan om die naweek en Maandag 'n uitreik te hou na een van die plakkerskampe in die omgewing. Die uitreik sal ook insluit dat ons 'n swart evangelis ondersteun terwyl hy Maandag gaan preek van 12h00 tot laat (sy woorde). En ek is nie lus nie. Glad nie. Ek is nie lus vir mense wat demands op my tyd en aandag maak nie. Probleem is , daai tyd kom in elk geval oorspronklik van Hom af wat my tyd in Sy hand hou.
Ag , ek weet nie.
Ek weet wat ek wil doen. Maar dit stem nie ooreen met wat ek dink ek eintlik moet doen nie.
Sommer net 'n song wat ek met julle wil deel.
Posted on Augustus 2, 2010 by Adoonsie
Hi julle , Ek gaan nou skaamteloos plagiaat pleeg vanmiddag.
Hier is die lirieke van 'n song deur 'n groep met die naam Casting Crowns. Die song se naam is Who am I?